Ķērne (keramika)
Šis raksts ir par keramiku. Par citām jēdziena ķērne nozīmēm skatīt nozīmju atdalīšanas lapu. Ķērne ir viens no Latgales keramikas saimniecības trauku tipiem. Tā ir paredzēta krējuma uzglabāšanai. Ķērne pēc tās silueta ir līdzīga starp sloinīku un medaunieku. Ķērnes raksturīgā pazīme ir poda apakšējā daļā tuvu pie pamatnes atrodošais uz āru izvirzītais zariņš ar caurumiņu, kas tiek aizbāzts ar tapiņu. Šis caurumiņš ir nepieciešams pasulu notecināšanai. Ķērnes tilpums var būt dažāds. Trauka iekšpuse ir vāpēta, ārpuse var būt, bet var arī nebūt vāpēta. Ķērne var būt kā ar osiņām, tā arī bez tām.